**Amire jutottunk**

Bordás Sándor megfogalmazásában, de Szabó Mártonnal és Ujváry Gáborral egyetértésben

(1) Általában azt szokás gondolni, hogy mindent felszínre kell hozni, mindent ki kell beszélni ahhoz, hogy a trauma okozta gyász teljes mértékben feldolgozásra kerüljön, hogy az egyén újraszervezhesse életét a trauma átélése után. Ez a megállapítás valószínűleg gyermekek esetében igaz, és a poszttraumás terápiák céljai a feltárásról kell, hogy szóljanak. Felnőttek esetében azonban valószínű, hogy vannak olyan típusú traumák, ahol inkább a hallgatás kell, hogy érvényesüljön, nem pedig a feltárás. Ezek a traumák vélhetően olyan események, amelyekben az érintettek meg lettek alázva (talán ezért is a hárítás), tehát a szembesítéssel együtt, akár egyéni akár társadalmi szinten, mindenképpen párosulnia kellene valamilyen megoldásnak, valamilyen cselekvőképes kiútnak. Vélhetően a „gyászmunka“ valami ilyesmi lehet, nem pedig egy kíméletlen szembesítés. Hogy melyek ezek a traumák, azt a jövőben érdemes lesz fontolóra venni.

(2) A konfliktuskezelés kérdésköre, ahogy a hozzászólók véleményéből is látni lehetett, sarkalatos kérdése a magyar kultúrának. A konfliktuskezelés koncepciójával is gondok vannak, hiszen többnyire a versengő magatartási formák érvényesülnek, már iskolai szinteken is. A versengő magatartásból, vagy a nyertes – vesztes, vagy a vesztes – vesztes helyzet bontakozik ki, de sehogy nem jöhet létre a győztes – győztes helyzet, ami a legjobb megoldás volna, hiszen a konfliktus csak ekkor nem termelődik újra. A győztes – győztes helyzet kialakulásához együtt kell működni a másik féllel, akivel konfliktusba kerültünk, ami a magyar kultúrában nehezen elfogadható. Bár némi változást időnként tapasztalhatunk, amikor a bíróságok javasolják, hogy a konfliktusban álló felek, keressenek fel mediátorközpontot, ahol a mediátor segítségével eljuthatnak a győztes – győztes helyzetig. A fórumon jelenlévőkkel és hozzászólókkal egyetértésben érdemes volna erőfeszítéseket tenni, hogy a közoktatásba (főleg középiskolai szinten) tantárgyként jelenjenek meg a konfliktuselméletek és a konfliktuskezelési technikák.

(3) Fontos lesz kutatni a *Holocaust* okozta traumát is, mint a hozzászólásokból kiderült, hiszen a magyar kultúra nagymértékben részese volt ennek a traumatikus folyamatnak is. A későbbiekben mind kutatási, mind pedig konfliktuskezelési szinten a Holocaust témájára vissza kell térünk.

(4) Történelmi nagyjaink megítélését illetően alighanem konszenzusra kellene jutnink, annak ellenére, hogy a felszólalók inkább konszenzus-ellenesek voltak. Különösen a történelem tankönyvként használatos könyvek esetében. Hiszen a modellek fontosak az identitás kialakításában, melynek része a nemzeti identitás is. A körülöttünk lévő kultúrák, a nemzeti identitás kérdésére nagy hangsúlyt helyesnek, ezt nekünk is meg kellene tennünk.